ນັກບິນ ອະວະກາດ​ ຕຽມ​​ອອກ​ ​ປະຕິບັດ​ງານ ສຸກເສີນ ຢູ່ນອກ ສະຖານີ
ຜູ້​ບັນຊາ​ການ​ ສະຖານີ​ອະວະກາດ​ນາໆ​ຊາດ ທ່ານ Chris Hadfield ກ່າວ​ຊີ້​ແຈງ​ ກ່ຽວ​ກັບການ​ຮົ່ວ​ໄຫລ​ ​ໃນ​ວັນ​ສຸກ​ວານ​ນີ້​ວ່າ “​ເປັນ​ເລື່ອງທີ່​ຮ້າຍ​ແຮງ,”
ພວກນັກບິນອະວະກາດ ທີ່ຢູ່ເທິງສະຖານີອະວະກາດນາໆຊາດ ກໍາລັງຕຽມການທີ່ຈະອອກໄປປະຕິບັດງານສຸກເສີນ ຢູ່ນອກສະ ຖານີອະວະກາດ ໃນວັນເສົາມື້ນີ້ ເພື່ອສ້ອມແປງ ການຮົ່ວໄຫລ ຂອງສານເຮັດຄວາມເຢັນ ammonia ຈາກຫ້ອງທົດລອງທີ່ກໍາ ລັງໂຄຈອນອ້ອມໂລກຢູ່ນັ້ນ ຜູ້ບັນຊາການ ສະຖານີອະວະກາດນາໆຊາດ ຊາວການາດາ ທ່ານ Chris Hadfield ກ່າວຊີ້ແຈງກ່ຽວກັບການຮົ່ວໄຫລ ໃນ ວັນສຸກວານນີ້ວ່າ “ເປັນເລື່ອງທີ່ຮ້າຍແຮງ,” ແຕ່ວ່າ ໄດ້ຖືກສ້ອມ ແປງເທື່ອນຶ່ງແລ້ວໂດຍບັນດາພວກບິນອະ ວະກາດຫົກຄົນທີ່ ປະຈຳການຢູ່ເທິງສະຖານີ ທ່ານກ່າວຢູ່ໃນ Twitter ຂອງທ່ານ ວ່າ ນັກບິນອະວະກາດ ສະຫະລັດສອງຄົນ ຄື ທ່ານ ChrisCassidy ແລະ TomMarshburn ພ້ອມແລ້ວທີ່ຈະໃສ່ ຊຸດອະວະກາດ ອອກໄປຂ້າງນອກສະຖານີອະວະກາດ ເພື່ອ ຊອກຫາແຫລ່ງຂອງການຮົ່ວໄຫລແລະທໍາການສ້ອມແປງ ອົງການອະວະກາດ ສະຫະລັດຫຼື NASA ກ່າວວ່າ ພວກນັກບິນ ອະວະກາດທີ່ຢູ່ເທິງສະຖານີ ບໍ່ໄດ້ຕົກຢູ່ໃນອັນຕະລາຍແຕ່ຢ່າງໃດແລະສະຖານນີດັ່ງກ່າວ ກໍຍັງດໍາເນີນການໄປຕາມປົກກະຕິ ພວກນັກບິນອະວະກາດທີ່ຢູ່ເທິງສະຖານີອະວະກາດນາໆຊາດ ໄດ້ລາຍງານກ່ຽວກັບການ ຮົ່ວໄຫລໃນວັນພະຫັດວານນີ້ ຊຶ່ງທ່ານ Hadfield ກ່າວຊີ້ແຈງຕໍ່ບັນດາຜູ້ຄວບຄຸມການບິນ ຢູ່ພາກພື້ນດິນ ທີ່ສູນກາງຄວບຄຸມຂອງອົງການ NASA ໃນ ນະຄອນHouston ລັດ Texas ອົງການ NASA ກ່າວວ່າ ປະລິມານການຮົ່ວໄຫລຂອງ ammonia ໄດ້ເພີ້ມ ຂື້ນນັບຕັ້ງແຕ່ໄດ້ ມີການລາຍງານເທື່ອທໍາອິດ ແຕ່ກໍກ່າວເພີ້ມອີກວ່າ ສະຖານີອະວະກາດຍັງຢູ່ໃນສະພາບປົກ ກະຕິ ສານ Ammonia ໃຊ້ຊ່ວຍເຮັດໃຫ້ລະບົບພະລັງງານໄຟຟ້າຂອງສະຖານີອະວະກາດເຢັນລົງ ອົງການ NASA ກ່າວອີກວ່າ ຕົນກໍາລັງປະຕິບັດງານເພື່ອປ່ຽນຊ່ອງທາງພະລັງໄຟຟ້າສຳລັບ ຮັກສາການປະຕິບັດງານໃຫ້ເຕັມສ່ວນແກ່ ລະບົບຕ່າງໆທັງໝົດຊຶ່ງຕາມປົກກະຕິແລ້ວ ຢູ່ໃນ ຄວາມຄວບຄຸມໂດຍລະບົບຮັບແສງ ຕາເວັນທີ່ຮົ່ວໄຫຼນັ້ນ ອົງການ NASAກ່າວວ່າ ການຮົ່ວ ໄຫຼດັ່ງກ່າວ ອາດຈະປິດລົງ